Nasionale minimum loon in 2019 van krag - Bladsy 6
Nuusflitse – November 2018 - Nasionale minimum loon in 2019 van krag
’n Nuwe nasionale minimum loon sal vanaf 1 Januarie 2019 van krag wees. Dit volf nadat Cyril Ramaphosa, President van Suid-Afrika, op 23 November 2018 die nasionale minimum loon wetsontwerp (NMLW) – Wet 9 van 2018 – onderteken het. Die regering het gepoog dat die wet reeds op 1 Mei 2018 in werking sou tree, maar die proses het langer gevat.
Volgens Gernie Botha, Regsadviseur van Vrystaat Landbou (VL), is die wet van toepassing op alle werkers, sowel as werkgewers, met uitsluiting van lede van die Suid-Afrikaanse nasionale weermag, nasionale intelligensie agentskap en Suid Afrikaanse geheimediens.
Vir doeleindes van die wet is ’n plaaswerker ’n persoon wat hoofsaaklik vir plaas of bosbou-aktiwiteite in diens geneem is. Dit sluit ’n bediende wat op ’n plaas in die woning werksaam is, asook ’n sekuriteitswag op ’n plaas, in. ’n Sekuriteitswag in die private sekuriteitsindustrie word volgens die terme van die wetgewing in daardie industrie gereël en word spesifiek van hierdie omskrywing uitgesluit.
Die wet maak verder voorsiening vir ’n kommissie (nasionale minimum loon kommissie) wat binne 18 maande van inwerkingtreding van die wet, ’n hersiening van die nasionale minimum loon (NML) moet ondersoek en aanbevelings aan die minister van arbeid moet doen.
Klik hier om die aankondiging van die nasionale minimum loon in die Staatskoerant te sien.